HU
C 463/22
Az Európai Unió Hivatalos Lapja
2022.12.5.
TÖRVÉNYSZÉK A Törvényszék 2022. szeptember 28-i ítélete – Leino-Sandberg kontra Parlament (T-421/17.
RENV. sz. ügy) (1) („Dokumentumokhoz való hozzáférés – 1049/2001/EK rendelet – Az Europolról, valamint a 2009/371/IB és a 2005/681/IB határozat hatályon kívül helyezéséről szóló európai parlamenti és tanácsi rendeletre vonatkozó javaslattal kapcsolatos háromoldalú egyeztetésekre vonatkozó táblázatokhoz való teljeskörű hozzáférést harmadik személytől megtagadó határozatra vonatkozó dokumentum – A hozzáférés megtagadása – Az 1049/2001 rendelet 4. cikke (2) bekezdésének második franciabekezdése – A bírósági eljárások és a jogi vélemények védelmére vonatkozó kivétel”) (2022/C 463/29) Az eljárás nyelve: angol Felek Felperes: Päivi Leino-Sandberg (Helsinki, Finnország) (képviselők: O. Brouwer, B. Verheijen és S. Schubert ügyvédek) Alperes: Európai Parlament (képviselők: N. Görlitz és J.-C. Puffer meghatalmazottak) A felpereseket támogató beavatkozó felek: Finn Köztársaság (képviselő: M. Pere meghatalmazott), Svéd Királyság (képviselők: C. Meyer- Seitz, H. Shev, H. Eklinder, A. Runeskjöld, M. Salborn Hodgson és R.
Shahsavan Eriksson meghatalmazottak) Az ügy tárgya Az EUMSZ 263.
cikken alapuló keresetében a felperes az Európai Parlament 2017.
április 3-i A(2016) 15112. sz. határozatának megsemmisítését kéri, amely megtagadta tőle az Emilio De Capitaninak címzett, 2015. július 8-i A(2015) 4931.
sz. európai parlamenti határozathoz való hozzáférést.
Az ítélet rendelkező része 1) A Törvényszék megsemmisíti az Európai Parlament 2017.
április 3-i A(2016) 15112. sz. határozatát, amely Päivi Leino-Sandbergtől megtagadta az Emilio De Capitaninak címzett, 2015. július 8-i A(2015) 4931.
sz. parlamenti határozathoz való hozzáférést.
2) A Törvényszék a Parlamentet kötelezi a saját költségein felül a Päivi Leino-Sandberg részéről felmerült költségek viselésére.
3) A Finn Köztársaság és a Svéd Királyság maguk viselik saját költségeiket.
(1)
HL C 293., 2017.9.4.
A Törvényszék 2022. október 12-i ítélete – Corneli kontra EKB (T-502/19. sz. ügy) (1) („Gazdasági és monetáris unió – Bankunió – Hitelintézetek helyreállítása és szanálása – Korai beavatkozási intézkedések – Az EKB-nak a Banca Carige ügyvivői vagyonfelügyelet alá helyezéséről szóló határozata – Megsemmisítés iránti kereset – Részvényes által benyújtott kereset – Kereshetőségi jog – A bank érdekétől elkülönülő érdek – Elfogadhatóság – Téves jogalkalmazás a jogalap meghatározása során – A nemzeti jog uniós bíróság általi, összhangban álló értelmezése – Korlát – A nemzeti jog contra legem értelmezésének tilalma”) (2022/C 463/30) Az eljárás nyelve: olasz Felek Felperes: Francesca Corneli (Velletri, Olaszország) (képviselők: M. Condinanzi, L. Boggio és F.
Ferraro ügyvédek)